tomron87/hebrew-wikipedia-sentences-corpus huggingface dataset:
בלנשרד היה יושב ראש הוועדה בנושא הפרעות זהות מגדרית ומיניות של ארגון הפסיכולוגים האמריקני והוא מעורכי ההמלצות הטיפוליות בהפרעות אלה, כפי שהתפרסמו במהדורה החמישית של ספר האבחנות הפסיכיאטרי - DSM.
על הוועדה לחיבור הפרק על פאראפיליות ב-DSM-5 אמר לפרופסור לביו-אתיקה אליס דרגר (Alice Dreger) את הדברים הבאים:
בלנשרד טבע את המונח "טליופיליה" (Teleiophilia) לתיאור משיכה מינית לאנשים מבוגרים-זקנים.
בלנשרד ציין דעות דומות בקרב עמיתיו, דוגמת ריצ'רד גרין,
בשנת 2008 פרסם בלנשרד, יחד עם מספר עמיתים ממכון CAMH ואוניברסיטת טורונטו, מאמר משפיע המציע לכלול את המונח "הבפיליה" (Hebephilia), המתאר משיכה מינית לילדים בגיל 11–14 במהדורה החמישית של המדריך.
מצד אחד, ההצעה ספגה לביקורת ממספר פסיכולוגים ידועים, מהמישור המגדרי-מיני והמשפטי.
המבקרים טענו שהצעתו של בלנשרד מבקשת להדביק תווית פתולוגית על התנהגות שאינה בהכרח בעייתית מבחינה ביולוגית - כל מקרה לגופו.
בין המקרים היו הפסיכולוג והעורך-דין , עורך ה-DSM-4 , הפסיכולוגית המשפטית , ורופא המין .
מצד שני, היו מי שטענו שהצעתו של בלנשרד אינה הולכת מספיק רחוק, כלומר שצריך להרחיבה ולפתח עוד יותר את החקיקה בנושא, ולא ההפך, כמו למשל הפסיכולוג-סקסולוג, המומחה לטיפול בהתעללות מינית בילדות, .
בשל המחלוקת שעורר בלנשרד בקרב קהילת הטרנסקסואליות, זכה מינויו ליושב ראש הוועדה לביקורת מצד פעילי זכויות להט"ב קנדיים.
הפסיכיאטר והסקסולוג ריצ'רד גרין חלק על טענתו של בלנשרד כי יש להכיר בתופעת ההבפיליה כפסיכופתולוגיה.
ריי הוא סרט דרמה ביוגרפי מוזיקלי אמריקאי משנת 2004, המגולל את סיפור חייו האמיתי של האמן כבד-הראייה ריי צ'ארלס, המגולם בסרט על-ידי ג'יימי פוקס שזכה בפרס אוסקר לשחקן הטוב ביותר על תפקידו בסרט זה.
סיפור חייו של מוזיקאי הבלוז האפרו-אמריקאי, ריי צ'ארלס.
החל מילדותו בדרום ארצות הברית, עיוורונו כשהיה בגיל 7, הצלחתו המוזיקלית בשנות ה-50 של המאה ה-20 ובשנות ה-60, הבגידות באשתו והתמכרותו לסמים.
הפקתו של הסרט מומנה במלואה על ידי פיליפ אנשוץ, באמצעות חברת ההפקות שלו בריסטול ביי.
ריי צ'ארלס קיבל בעצמו עותק בכתב ברייל של התסריט המקורי של הסרט.
הוא התנגד רק לסצנה שבה ריי תופס פסנתר בעל כורחו, סצנה רומזת כי לריי יש פילגש, וסצנה אחרת שבה ריי הראה למרג'י הנדריקס איך להשתמש בהרואין.
הסרט הוקרן לראשונה בפסטיבל הסרטים הבינלאומי בטורונטו בשנת 2004.
הסרט הוקרן לראשונה בבתי הקולנוע ב-29 באוקטובר 2004 בתקציב של 40 מיליון דולרים.
הסרט המשיך והפך ללהיט בקופות, והרוויח 75 מיליון דולרים בארצות הברית עם 50 מיליון דולרים נוספים בעולם, מה שגרם לסרט להרוויח מעל ל-125 מיליון דולרים ברחבי העולם.
הסרט קיבל ביקורות חיוביות בעיקר.
רוב השבחים הלכו למשחק של ג'יימי פוקס שזכה בפרס אוסקר לשחקן הטוב ביותר.
עם זאת, הסרט קיבל כמה ביקורות רעות, כמו שהסרט סבל מתסריט בינוני.
נכון לעכשיו יש לסרט דירוג טרי טוב של 81% על בסיס 188 ביקורות.
מבקר המוזיקה רוברט טשיסטשגו אמר כי "פוקס עושה את הבלתי אפשרי – מקרין משהו שמתקרב לכריזמה של האמן שהוא מגלם ...
זו הפעם היחידה אי פעם ששחקן הביא סמל פופ באופן מלא לחיים על מסך".
כפי שצוין בכותרות הסיום של הסרט, הסרט מבוסס על אירועים אמיתיים, אבל כולל כמה דמויות, שמות, מקומות, ואירועים ששונו ואחרים אשר היו "בדיונית למטרות דרמטיזציה." דוגמאות לסצנות הבדיוניות כוללות:
בסרט, כאשר אחיו של ריי, ג'ורג' טובע בגיגית הכביסה של האמא שלהם, ריי עומד שם ולא עושה כלום בזמן שאחיו טובע (כי הוא חשב שג'ורג' מתלוצץ).
באוטוביוגרפיה שלו, צ'ארלס זוכר מנסה למשוך את אחיו מהאמבטיה לאחר שהבין שהוא טובע, אך לא הצליח להציל אותו.
בסרט, לאחר שריי הגיע לסיאטל, הוא מגיע למועדון בשביל אודישן, ריי פוגש את קווינסי ג'ונס הנער באותו לילה.
אירוע זה נכון באופן חלקי - ריי פגש את קווינסי כמה ימים לאחר שהגיע לעיר.
ריי דונובן היא סדרת דרמת פשע בכיכובם של לייב שרייבר וג'ון ווייט.
הסדרה נוצרה על ידי אן בידרמן עבור רשת Showtime.
העונה הראשונה בת 12 הפרקים עלתה לאוויר לראשונה ב-30 ביוני 2013. הפרק הראשון שבר שיאי צפייה והפך לפיילוט הנצפה ביותר של רשת Showtime בכל הזמנים.
עלילת הסדרה ממוקמת בלוס אנג'לס, קליפורניה, כשריי דונובן (לייב שרייבר), במקור מדרום בוסטון, הוא "מסדר" (פיקסר) של משרד עורכי הדין הגדול "גולדמן ודרקסלר" שמייצג את כלל העשירים והמפורסמים של לוס אנג'לס.
ריי מתמודד עם בעיות מבית בדמות אביו מיקי דונובן (ג'ון ווייט) שמשתחרר באופן בלתי צפוי מהכלא וסוכני FBI מנסים "להפיל" את ריי ואת שותפיו.
משפחתו של ריי, ושני אחיו בפרט, טרי דונובן (אדי מארסן) ובאנצ'י דונובן (דאש מיהוק) מסתירים סודות אישיים ואפלים מעברם וגם את האמת בנוגע למאסרו של אביהם, מיקי.
בנוסף מתמודד ריי עם בעיות אמון עם אשתו אבי דונובן (פאולה מלקומסון) ועם ילדיו המתבגרים בריג'יט דונובן (קריס דורסי) וקונור דונובן (דבון בגבי).
לייב שרייבר – ריימונד "ריי" דונובן
פאולה מלקומסון – אבי דונובן, אשתו של ריי
אדי מארסן – טרנס "טרי" דונובן, אחיו של ריי, חולה במחלת פרקינסון
דאש מיהוק – באנצ'י דונובן, אחיו של ריי, אלכוהוליסט משוקם ומגדיר עצמו כאנורקס מיני
ג'ון ווייט – מיקי דונובן, אביו של ריי
סטיבן באואר – אבי, יד ימינו של ריי, לוחם צה"ל וסוכן מוסד לשעבר
קתרין מוניג – לנה, יח"צנית ומזכירה העובדת עבור ריי
פוץ' הול – דריל דונובן, אחו למחצה מאביו של ריי, מתאגרף מתחיל נודע בכינוי "האירי השחור"
קריס דורסי – בריג'יט דונובן, בתו של ריי
דבון בגבי – קונור דונובן, בנו של ריי
אליוט גולד – עזרא גולדמן, המנטור והבוס של ריי
פיטר ג'ייקובסון – לי דרקסלר, שותפו העסקי של עזרא
דניס קרוסבי – דב, פילגשו של עזרא
אליסה דיאז – תרזה (עונות 3-6)
אמבייר צ'יילדרס – אשלי רוקר
ג'וש פייס – סטו פלדמן
שריל לי ראלף – קלודט
אוסטין ניקולס – טומי ווילר
פרנק וויילי – ואן מילר (עונה 1)
ג'ונתן שק – שון ווקר
ג'יימס וודס – פטריק "סולי" סאליבן
קרייג ריצ'י שינק – אחיינו של סולי
רוזנה ארקט – לינדה (עונה 1)
אוקטביוס ג'יי ג'ונסון – מרווין
ביוני 2013 הסדרה הייתה מועמדת ל"פרס בחירת מבקרי הטלוויזיה" בקטגוריה "הסדרה החדשה הטובה ביותר".
בדצמבר 2013 הסדרה הרוויחה 2 מועמדויות לפרס גלובוס הזהב: שרייבר היה מועמד לפרס "השחקן הראשי הטוב ביותר בסדרת דרמה" ואילו ג'ון ווייט זכה בפרס "השחקן הטוב ביותר בסדרת טלוויזיה".
רִיטֶר הוא תואר אצולה במרחב הגרמני, האימפריה הרומית הקדושה ויורשותיה, פרוסיה, סכסוניה, בוואריה, לוקסמבורג, גרמניה, אוסטריה וכו'.
באופן מסורתי ריטר מציין את הדרגה השנייה הנמוכה ביותר באצילות, הוא נמצא מעל התואר "אדלר" ומתחת לתואר "פרייהר" (ברון).
תואר זה יכול להיחשב שווה פחות או יותר לתואר "אביר" או "ברונט".
כמו ברוב כינויי האצולה באזורים דוברי גרמנית, הדרגה עברה בדרך כלל בירושה ובדרך כלל שימשה יחד עם קידומת האצולה "פון" או "צו" לפני שם משפחה.
בכמה מדינות גרמניות, כמו בוואריה ווירטמברג, משלהי המאה ה-18, הוענק תואר "ריטר פון" ביחד עם הענקת עיטורי הצטיינות (כגון, העיטור הצבאי מקס יוסף), התואר האצולה הוענק רק לנתיני הממלכה, לפעמים כתואר העובר בירושה ולפעמים רק למשך חיי המקבל, בלי אפשרות להוריש לצאצאים.
ריי היא דמות בדיונית מסדרת הסרטים "מלחמת הכוכבים", שהופיעה לראשונה בסרט "הכוח מתעורר".
דמותה היא הפרוטגוניסט הראשי של טרילוגיית ההמשך.
ריי נולדה בכוכב לא ידוע, לבנו של הקיסר שיב פלפטין (המוכר בשם הסית' שלו - דארת' סידיוס).
היא הוחבאה מפני סבה בכוכב ג'אקו על ידי הוריה, שנרצחו משום שסירבו לחשוף את מיקומה.
בהמשך היא בוחרת כשם משפחתה את השם סקייווקר, כמחווה למוריה מאסטר לוק סקייווקר וליאה אורגנה.
את דמותה של ריי מגלמת השחקנית דייזי רידלי.
מקום הולדתה של ריי אינו ידוע.
כשהייתה קטנה מכרו אותה הוריה האלכוהוליסטים תמורת משקה אלכוהולי לאנקאר פלאט.
ומאז שרדה לבדה על הכוכב ג'אקו כשלמחייתה היא אוספת גרוטאות שונות מספינות חלל שהתרסקו על אדמת ג'אקו, ומוכרת אותן בתמורה למזון.
ריי משוכנעת שהוריה יחזרו לאסוף אותה, ולכן אינה מוכנה לעזוב את ג'אקו מחשש שמא תחמיץ אותם.
בנוסף היא מסמנת על הקיר במקום מגוריה (AT-AT מרוסק) כל יום שעובר מאז נעלמו הוריה.
במהלך אירועי הסרט הכוח מתעורר פוגשת ריי את הדרואיד BB-8 ואת חייל הסער העריק פין הטוען בפניה שהוא חבר בברית המורדים, ומשכנע אותה לברוח איתו אל בסיס המורדים בספינת חלל שאותה הם גונבים ממגרש גרוטאות סמוך.
במהלך מנוסתם מכוחות המסדר הראשון הרודפים אחרי BB-8, נחטפת הספינה, המילניום פלקון, על ידי ספינת משא שעליה, כך מתברר, האן סולו וצ'ובאקה.
ריי מתיידדת עם השניים, ועד מהרה מציע לה האן עבודה בצוותו על המילניום פלקון.
לאחר שקיילו רן רוצח את האן סולו, ריי ופין נאלצים להילחם בקיילו רן.
פין נפצע אך ריי גוברת על קיילו רן באורח פלא.
ריי טסה בחללית בשליחות ברית המורדים במטרה לאתר את לוק סקייווקר, ולבסוף מצליחה לאתר אותו, אז היא מושיטה לו את חרב האור שלו, אותה קיבלה קודם לכן ממאז קאנאטה.
ריי מבקשת מלוק סקייווקר ללמוד את דרכי הג'די.
לוק מסרב עד שמגלה מה עלה בגורלו של ידידו, האן, ועד שארטו מקרין לו את הודעתה הנואשת של הנסיכה ליאה מתקווה חדשה.
ריי מתקשרת מספר פעמים טלפתית עם קיילו רן, עד שהוא מגלה לה את האמת על בגידתו בלוק ומשפחתו (לוק ניסה להרוג אותו כשחש שיש בו יותר מדי אופל).
ריי הכועסת תוקפת את לוק ויוצאת אל ספינת הדגל של סנוק למצוא את קיילו רן ולהחזירו לצד המואר.
קיילו רן פועל כמצופה ומביא את ריי לפני מנהיגו.
במהלך העימות, קיילו בוגד בסנוק ותופס את מקומו.
ריי וקיילו נלחמים גב אל גב מול שומריו של סנוק, אך ריי מסרבת להצעתו לעבור לצידו.
ריי מקפידה לכנות את קיילו רן "בן" שמו המקורי מימיו שלפני הבגידה.
ריי נמלטת מהמקום לאחר שחרבה מתפוצצת ומצטרפת למחתרת על כוכב קרייט בדרכם החדשה.
בסרט התשיעי לסאגה, ריי מאומנת על ידי ליאה אחרי מותו של לוק.
בהמשך, ריי רוצה לחפש את המכשיר למסתורו של פלפטין, מתווכחת עם ליאה שמתנגדת לכל עזיבה שלה את הבסיס ולבסוף ליאה מעניקה לריי את חרב האור של אחיה המנוח שתוקנה.
היא יוצאת עם פין, פו, C3PO, BB8 וצ'ובאקה (צ'ואי) על המילניום פאלקון לחפש את המכשיר.
הם מגיעים לכוכב בו נערך פסטיבל עפיפונים וריי מדברת עם מקומית ששואלת לשמה.
ריי עונה ששמה ריי אך המקומית מקשה ושואלת לשם משפחתה.
ריי עונה שאין לה והמקומית מעניקה לה שרשרת.
דרך הקשר הטלפתי קיילו רן לוקח ממנה את השרשרת.
היא, פין ,פו, C3PO, BB8 וצ'ואי נמלטים לחפש את הספינה שבה נסע משרת סית' שידע היכן למצוא את המכשיר.
במקביל אבירי הרן עוקבים אחריהם.
החבורה נתקעת בחול טובעני וטובעת ומוצאת את עצמה עם עצמותיו של משרת הסית'.
הם מוצאים שם סכין ועליו כתובת בשפת הסית'.
הם מוצאים במקום נחש חלל גדול המנסה לטרוף אותם אך היא מרפאת אותו באמצעות הכוח והוא חופר עבורם מפלט לפני האדמה.
לאחר מכן, היא מזהה את הספינה של משרת הסית' מעברה.
תוך כדי ההכנות להמראה היא יוצאת להתעמת עם קיילו רן שנוסע עם חללית לעברם וצ'ואי יוצא לקרוא לה.
ריי חותכת את ספינתו של רן עם חרב האור של לוק ומבחינה בנחתת שבה מוחזק צ'ואי והסכין, עוצרת אותה באוויר, אך קיילו רן מבחין בזה ומפעיל כוח נגדי.
כתוצאה מכך, היא מאבדת שליטה ומשחררת מידיה ברקים הדומים לאלו של הסית'.
עקב כך, ריי נמלטת עם החללית וחווה ייסורי מצפון.
בהמשך, אחרי פיצוח הכתובת על הסכין, היא מבחינה בנוכחות של הווקי על המשחתת של קיילו רן והם יוצאים להציל אותו.
במהלך ההתגנבות היא מרמה בעזרת הכוח את חיילי הסער שמגלים להם את מיקומו של הווקי ומגלה שגם הסכין על הספינה ויוצאת לחלץ אותו.
היא מגיעה לחדרו הפרטי של קיילו ושם דרך הקשר הטלפתי הוא מספר לה כי שמה האמיתי הוא ריי פלפטין והוריה התבודדו על מנת לברוח מסבה מצד אביה, שהוא פלפטין, והיא למעשה נכדתו של פלפטין ואנשיו רצחו את הוריה אחרי שהחביאו אותה.
הם נלחמים בקרב חרבות אור דרך הקשר הטלפתי וריי פוגעת בקסדה השרופה של דארת' ויידר המנוח שעוברת דרך הקשר הטלפתי והוא מגלה את מיקומה.
כשהוא מגיע, היא מתעמתת עם קיילו רן ובורחת למילניום.
היא, פין, פו דמרון, הווקי והדרואידים נוסעים לירח של אנדור שאליו קרס כוכב המוות השני על מנת למצוא את מכשיר הניווט שנמצא בכספת שבתוכו.
הם מתרסקים עם המילניום מגיעים לצוק ומגלים כי אין להם איך לעבור את המים הסוערים אל שאריות כוכב המוות לפני שייתקנו את המילניום או שהמים יירגעו.
באורח פלא לא מוסבר הם עומדים במיקום המדויק שבו הסכין מציין את מיקום המצפן ומגיעים עריקים על אלפקות חלל על מנת לסייע להם.
ריי שטה לבדה לכוכב המוות ומוצאת את החדר בו התרחש הקרב האחרון בין דארת' ויידר ולוק סקייואקר לבין סבא שלה, הקיסר, ושם היא מוצאת את הכספת.
היא נכנסת ומוצאת את מכשיר הניווט אך היא מסתובבת אל מראה שבה מולה היא רואה את דמותה כלורדית סית' המשתמשת בחרב דו צדדית מתקפלת שנלחמת איתה, והיא משלימה את הזיכרון של הוריה נחטפים ומעונים למוות על ידי הסכין של הסית'.
מחוץ לכספת קיילו רן אורב לה ומשמיד את המכשיר.
היא פוצעת את קיילו שמוסח מהתערבותה של אמו הנסיכה ליאה שבעקבות כך מתה במקום, ומרפאת אותו באמצעות הכוח ובורחת עם הספינה של קיילו.
ריי נמלטת לכוכב שבו נוצר הג'דיי ובו התבודד לוק סקייווקר לאחר התקרית עם בן בכוכב היא משמידה את החללית באש ומנסה לזרוק את החרב של לוק, שתופס אותה בתור רוח רפאים ומעניק לה את החרב שלו, ואת החרב של ליאה מתקופת אימוניה כג'דיי.
הוא מספר לה שליאה ידעה לכל אורך הדרך שריי היא נכדתו של פלפטין ואף על פי כן בחרה לאמן אותה.
הוא מעניק לה גם את הX WING המקורי שלו שבו השמיד את כוכב המוות הראשון למד אצל מאסטר יודה ונלחם באנדור, ושולח אותה להילחם בסבא שלה.
ריי נוסעת, ובכך מאפשרת לפו ופין שמונו עם מותה של ליאה לגנרלים לפלוש עם המחתרת למישור הסית' אקסגול.
ריי מתעמתת עם סבה שמבקש ממנה להרוג אותו, להפוך לסית' ובכך להשמיד את מסדר הג'דיי.
בן סולו מגיע והיא מעבירה לו את חרב האור של סבא שלו ונלחמת בשומרים עם חרב האור של אמא שלו.
פלפטין ניצב מול בן סולו וריי פלפטין והוא שואב מהם את "הכוח" ובכך כמעט מביא למותם.
פלפטין מתרפא וגופו החרוב משתקם, הוא גורם לריי לאבד הכרה וזורק את בן סולו לתהום.
הוא משתמש בכוח על מנת לחשמל את כל הספינות של המורדים באמצעות ברקים בעוצמה חסרת תקדים.
ריי מגייסת את כל כוחם של כל הג'דיי אי פעם ומתעוררת ומשתמשת בחרב האור שלה להסיח את דעתו פלפטין שתוקף אותה במקום את הספינות הממשיכות במתקפה.
ריי משתמשת בחרבות של לוק וליאה כדי להדוף את המתקפה ולהרוג אותו, אך כתוצאה מכך מתה גם היא.
בן סולו עולה מהתהום ומוצא את גופתה המתה של ריי.
הוא משתמש בכוח בכוחותיו האחרונים כדי להציל את ריי.
כתוצאה מכח הוא גוסס, ריי מתעוררת הם מתנשקים ובן סולו נופל מת ונעלם מתוך הבגדים שלו.
ריי חוזרת לטאטואין לחווה של ההורים של אנאקין וקוברת שם את החרב של לוק ואת החרב של ליאה בסמוך לקבר של שמי סקייווקר.
היא מדליקה חרב אור חדשה בצבע צהוב.
ריי עונה כי שמה ריי, ולאחר שהיא רואה את הרוחות של לוק וליאה מוסיפה ששמה הוא ריי סקייווקר.
בתחילת הסרט מלחמת הכוכבים פרק 7: הכוח מתעורר, בעקבות סירובה של ריי למכירת הדרואיד BB-8, חבורה של שודדים אורבים לה במטרה לגנוב ממנה את הדרואיד.
בעת הקרב בינה לבין השודדים מתגלה המומחיות שלה בשימוש במוט ארוך.
פין בדיוק מגיע לקרבת מקום כדי למצוא את BB-8, רואה את הקרב ביניהם, ומתפעל מיכולתה של ריי.
במהלך אירועי הסרט מגלה ריי כי היא בעלת שליטה חזקה בכוח, וכי היא מסוגלת להתמודד עם תרגילי שליטה במחשבות מצד קיילו רן, ואף לבצע בעצמה תרגילי שליטת מחשבות על אחרים.
כמו כן היא מגלה את כוחה בקרבות בחרבות אור.
בסרט מלחמת הכוכבים - פרק 9: עלייתו של סקייווקר מתברר כי היא יכולה לרפא באמצעות הכוח.
היא מרפאת נחש ענק אחרי שחומלת עליו, ואחרי שהיא דוקרת את קיילו רן היא מרפאת אותו.
כמו כן, היא משתפרת בשימוש בחרב אור כך שהיא מסוגלת לתפוס את חרבו של לוק מהאוויר.
לריי יש צד ויכולות אפלות: היא מפוצצת ספינה של המסדר הראשון על ידי ברק מידיה, רואה חיזיון של עצמה כאדונית סית' ולא כג'דיי, ויכולה להיות קטלנית ולהשתמש בצורה חזקה במיוחד בכוח כשהיא זועמת.
יחד עם זאת, היא נאמנה ומגינה על חבריה ומוכנה להפוך לאדונית סית' על מנת להציל אותם (דבר שבסוף לא קורה עקב התערבותו של בן סולו ברגע האחרון).
הרבה פעמים פלפטין סבה ובן סולו (לפני חזרתו לצד המואר) מנסים לפתות אותה לעבור לצד האפל ונכשלים.
ריי מאוד מחוברת לבן סולו, ללוק ולליאה סקייווקר.
היא מחזירה את בן סולו לצד המואר, ממשיכה את דרכה של ליאה ונהפכת לתלמידתה אחרי מותו של לוק, מורה הראשון.
היא מרפאת את בן סולו אחרי שפצעה אותו קשה ומתחברת איתו ובסוף הסרט, אחרי שהוא מחייה אותה היא מנשקת אותו.
בסוף הסרט התשיעי היא עוברת לגור בחווה שלוק גר שם כנער, ואחרי שמקומית שואלת אותה מה שם משפחתה, היא רואה את רוחות הרפאים של לוק ושל ליאה ומאמצת לעצמה את שם משפחתם: סקייווקר.
יחסה עם סבה פלפטין מצד אביה לא טובים היות שהוא הורה להרוג את הוריה לאחר שסירבו לתת את מיקומה היות שידעו שפלפטין רוצה להשתמש בה עקב עוצמת הכוח שלה.
כשהיא מגלה על כך, היא רוצה להורגו והוא מעודד אותה על מנת שרוחו תפלוש לגופה היות שבזמן זה הוא רוח רפאים.
לאחר מכן, מתגלה שסבה רואה בה חלשה בדיוק כמו אביה (בנו), הוא שואב ממנה את כוחה את מנת לקום מחדש ומנסה להרוג אותה כשמתברר לו שאין בה שימוש יותר.
אף על פי שהוא משתמש בכל הכוח של אדוני הסית' הקודמים הוא נהרג על ידיה.
ריי היא אבירת ג'דיי זקיפה.
היא טובה במכונאות, בטיסה, בהתגנבות וברפואה באמצעות ה"כוח", מלבד היותה אבירת ג'דיי גדולה.
ההוכחה הכי טובה לכך היא שבסוף הסרט היא מטמינה באמצעות הכוח את חרבות האור של לוק וליאה באדמה ומשתמשת בחרב אור עצמאית משלה שהלהב שלה בצבע צהוב - צבעם של אבירי הג'דיי הזקיפים.
ריטיינר (מאנגלית: Retainer agreement; המונח שיצרה האקדמיה ללשון העברית: שכר טרחה עִיתִי) הוא מונח המתאר תשלום חודשי קבוע לנותן שירות, בלא שיתקיימו איתו יחסי עובד-מעביד.
הסכם ריטיינר הוא חוזה למתן שירות, לזמן קבוע מראש (למשל למשך ביצועו של פרויקט מסוים), או ללא הגבלת זמן.
ייחודו של הסכם ריטיינר בכך שמקבל השירות מתחייב מראש לשלם תמורת שירות המוגדר בינתיים באופן כללי בלבד, ויפורט ויבוצע בהמשך.
ואולם במקרה של הסכם הריטיינר, ישנה הבחנה בין התשלום החודשי הקצוב שנקבע מראש, ותשלום זה חל בין אם השלים נותן השירות את כל השעות שתוכננו עבורו מראש ובין אם לאו, לבין תשלום נוסף על שעות עודפות החורגות מהתפקיד המשוער הקבוע שנקצב לו מראש בהסכם הריטיינר.
באופן זה מבטיח לעצמו נותן השירות שנשכר למלאכה, תשלום חודשי מובטח וקבוע, ולצידו יוכל עדיין להגיש חשבוניות גם על שעות עבודה עודפות ומיוחדות החורגות מהתחשיב החודשי הקבוע שסוכם עליו מראש בהסכם הריטיינר.
מקובל, למשל, לשלם שכר ריטיינר עבור שירותיו של יועץ או עורך דין, מתוך כוונה שהלה יספק את שירותיו עד לגמר המיזם או גמר הטיפול בתביעה המשפטית.
במובן זה, ייתכן גם ריטיינר חד-פעמי, המשולם מראש.
ריטיינר נפוץ מאוד גם בתחום השירותים החשבונאיים (כגון שירותי ראיית חשבון והנהלת חשבונות) ושירותים עסקיים אחרים.
בעבודתו של עורך דין, הסכם ריטיינר מהווה את הבסיס לסמכותו לטפל בתיק.
הסכם ריטיינר מגביל את סמכותו, היות שזו אינה לכל נושא ולכל זמן.
על כן זהו הסכם ספציפי מוגבל בטבעו, למשל רק למשך זמן התביעה מוסמך עורך הדין בידי הלקוח לשמש שליח או לייצג את הלקוח.
סמכות מסוג כזה יכולה להיות מפורשת, משתמעת, גלויה מאליה או שכיחה בשל השימוש השגור של עורך הדין בסמכות זו בהתאם להוראות הלקוח שלו.
ריטר ספורט הוא מותג שוקולד המיוצר על ידי חברת Alfred Ritter GmbH & Co.
KG, אשר משרדה הראשי ממוקם ביישוב ואלדנבוך שבמדינת באדן-וירטמברג בגרמניה.
בשנת 1912, אלפרד ריטר ואשתו קלרה שהתחתנו זמן קצר לפני כן הקימו מפעל שוקולד בשטוטגרט.
מאוחר יותר הם הציגו מותג שוקולד חדש משלהם, בשם: "(Alrika (Alfred Ritter Cannstatt".
כשהיקף הייצור גדל והיה צורך בהרחבת המפעל, עברה החברה בשנת 1930 לעיירה ואלנבוך הסמוכה לשטוטגרט.
מותג השוקולד "ריטר ספורט" המוכר כיום המיוצר כטבלאות שוקולד ריבועיות הושק בשנת 1932, לאחר שקלרה הציעה לייצר טבלת שוקולד בצורת ריבוע שניתן יהיה להכניסה לכיס של ג'קט מבלי שהיא תישבר.
מפעל השוקולד בואלנבוך היה ליד מגרש ספורט.
השחקנים והאוהדים נהגו לקחת איתם חטיף שוקולד בכיס הג'קט שהיה נהוג ללבוש אז, למשחקים ולאימונים.
עד אז טבליות השוקולד היו מוארכות ונטו להישבר בכיס המעיל.
הצורה הריבועית שהגתה קלרה הייתה אמנם קטנה יותר מבחינת השטח אך עבה יותר והתאימה לכיס.
ריבוע השוקולד המשודרג קיבל לפיכך את השם "ריטר ספורט".
בעלי החברה נכון לשנת 2017 הם הנכדים של הבעלים המקוריים: אלפרד ט.
בשנת 1990 הם השיקו את פרויקט "Cacaonica" אשר תומך בגידול חקלאי אורגני של קקאו וייעור מחדש של קקאו בניקרגואה.
בבעלות החברה תחנת כוח המשתמשת בקוגנרציה, ובנוסף היא גם רוכשת חשמל ממקורות נוספים.
החברה משתמשת במונו-חומרים לייצור חומרי העטיפה של השוקולדים, על מנת לצמצם את הנזק האקולוגי הנגרם מהם.
מוצרי החברה אינם מוכרים באופן רשמי כ"אורגניים" או כמקיימים "סחר הוגן".
עם זאת, באפריל 2008 השיקה החברה קו של מוצרים אורגניים בשם "Ritter Sport Bio".
ריי באן הוא מותג של משקפי שמש ומשקפיים שנוסד בשנת 1937, על ידי החברה האמריקאית בוש אנד לומב.
המותג ידוע בעיקר בזכות משקפי הטייס ומשקפי הטייל שלו.
בשנת 1999, בוש אנד לומב מכרו את המותג לקבוצת לוקסוטיקה תמורת 640 מיליון דולר אמריקני.
בשנת 1929, הגיס האווירי של צבא ארצות הברית, בראשות קולונל ג'ון א.
מקרדי, עבד עם בוש אנד לומב, יצרנית ציוד רפואי ברוצ'סטר, ניו יורק, כדי ליצור משקפי שמש לתעופה שיצמצמו את הסחות הדעת לטייסים שנגרמו על ידי הגוונים הכחולים והלבנים של השמים.
באופן ספציפי, מקרדי היה מודאג מאיך משקפי הטייסים עד אז היו מתערפלות ומצמצמות במידה ניכרת את הנראות בגובה רב.
האב טיפוס, שנוצר ב-1936 ונודע בשם "Anti-Glare", היה בעל מסגרות פלסטיק ועדשות ירוקות שיכלו להוריד את עוצמת האור מבלי לטשטש את הראייה.
הם גם הוסיפו עדשות עמידות בפני פגיעה בשנת 1938. משקפי השמש עוצבו מחדש עם מסגרת מתכת לאחר שנה ונרשמו כפטנט בשם משקפי הטייס של ריי באן.
לדברי ה-BBC, המשקפיים השתמשו "עדשות קליכרום שעוצבו כך שיחדדו פרטים ויורידו את רמת האובך על ידי סינון אור כחול, מה שהופך אותם אידיאלי עבור תנאים ערפיליים."
ב-1999 מחלקת המשקפיים העולמית של בוש אנד לומב, כולל ריי באן, נרכשה על ידי קבוצת לוקסוטיקה עבור 640 מיליון דולר.
משקפי השמש הפופולריים ביותר של ריי באן הם הטייל, והטייס.
במהלך שנות ה-50, Ray-Ban מכרה את משקפי הקרוואנים, אשר היו בעלי מסגרת מרובעת.
ב-1965 הוצגו המשקפיים האולימפיים I ו-II; הם הפכו פופולריים כאשר פיטר פונדה לבש אותם בשנת 1969 בסרט "אדם בעקבות גורלו".
החברה ייצרה גם מהדורות מיוחדות של משקפי שמש, כגון "הגנרל" ב-1987, עם הדמיון למשקפי הטייסים המקוריים של הגנרל דאגלס מקארתור במהלך מלחמת העולם השנייה.
ריטיק רושאן הוא שחקן קולנוע ורקדן הודי, זוכה שישה פרסי פילמפייר (האוסקר ההודי) ונחשב לאחד השחקנים המרוויחים בבוליווד.
רושאן נולד במומביי שבהודו למשפחה ממוצא פונג'אבי אשר הייתה ידועה בתעשיית הסרטים בבוליווד.
אביו, ראקש רושאן הוא שחקן עבר ובמאי.
אמו, פינקי, היא בתו של המפיק והבמאי ג'יי אום פרקש.
רושאן גדל לדת ההינדואיזם אך מצהיר על עצמו שאינו אדם דתי ואינו מבקר במקדשים.
רושאן העיד כי סבל מבדידות בילדותו בגלל האגודל הנוסף שעל יד ימינו כתוצאה מפולידקטיליה.
סבו של רושאן חשף אותו לראשונה לעולם הקולנוע בגיל 6, כאשר הביא אותו לרקוד בסרט "Aasha", משנת 1980. באותה שנה השתתף גם בסרט " Aap Ke Deewane" ובסרט "Aas Paas".
בשנת 1986 לקח חלק גדול יותר כשחקן בסרט "Bhagwaan Dada" והחליט לעסוק במקצוע אך אביו התעקש שיתרכז בלימודיו.
בגיל 20 אובחן כסובל מעקמת אך החליט להגשים את חלומו ולהיות שחקן בכל מקרה.
רושאן סיים את התואר שלו ועזר לאביו בסט של ארבעה סרטים: "Khudgarz" ,"King Uncle" ,"Karan Arjun" ו"Koyla".
בזמן הסרטים האלו למד משחק אצל קישאור נמיט קאפור, שחקן עבר ומורה למשחק, אשר לימד שחקניות כמו קארינה קאפור ופריאנקה צ'ופרה.
סרטו הראשון של רושאן כשחקן ראשי היה "Kaho Naa...
Pyaar Hai", אשר בוים על ידי אביו ויצא בשנת 2000. כחלק מההכנות לסרט רושאן לקח שיעור ריקוד ורכיבה על סוסים.
במקביל, רושאן התאמן על פיתוח גופו עם השחקן סלמאן ח'אן.
הסרט זכה להצלחה והפך לסרט הרווחי ביותר של שנת 2000 בבוליווד עם הכנסות של 620 מיליון רופיות (כ- 9.7 מיליון דולר).
על משחקו בסרט זכה רושאן בפרסים בטקס "Zee Cine Awards", בטקס "פרסי פילמפייר" וב"טקס פרסי האקדמיה ההודי הבינלאומי".
רושאן היה השחקן הראשון אשר זכה בפרס תגלית השנה והשחקן הטוב ביותר באותה שנה.
באותה שנה שיחק רושאן בסרט "Fiza" לצדן של שחקניות מכובדות כמו קאריסמה קאפור וג'איה באצ'אן, דבר אשר חיזק את מעמדו והעניק לו מועמדות שנייה לפרס השחקן הטוב ביותר לאותה שנה.
בסוף אותה שנה שיחק רושאן גם בסרט "Mission Kashmir" לצדם של סנג'יי דאט, פריטי זינטה וג'קי שרוף.
ב-2001 שיחק רושאן בשני סרטים גדולים אשר הראשון היה "Yaadein" לצדה של קארינה קאפור.
הסרט השני היה "Kabhi Khushi Kabhie Gham..." לצדם של שחקנים גדולים אחרים דוגמת אמיטאב באצ'אן, קאג'ול ושאהרוח' ח'אן.
על משחקו בסרט קיבל מועמדות לפרס שחקן המשנה הטוב ביותר.
בסוף אותה שנה שיחק בסרט "Mujhse Dosti Karoge!" שוב לצדן של קארינה קאפור ורני מוקארג'י.
בתחילת 2003 שיחק רושאן בסרט "Main Prem Ki Diwani Hoon" בפעם הרביעית לצדה של קארינה קאפור ופעם ראשונה לצדו של השחקן אבישק באצ'אן והסרט קיבל ביקורות שליליות.
באותה שנה שיחק רושאן בסרט הכי מוכר שלו שהיה "Koi...
הסרט, אשר בוים והופק על ידי אביו שואב השראה מהסרט האמריקאי אי.טי.
- חבר מכוכב אחר משנת 1982. הסרט הפך לסרט הכי רווחי בהודו באותה שנה עם הכנסות של למעלה מ-2 מיליון דולר והוביל לזכייתו של רושאן בפרס השחקן הטוב ביותר באותה שנה גם מטעם האקדמיה וגם מטעם המבקרים.
ב-2004 שיחק בסרט "Lakshya", עליו זכה למועמדות לשחקן הטוב ביותר בטקס פרסי פילמפייר בשנה הרביעית ברציפות.
בשנת 2005 לא יצאו סרטים בכיכובו אך ב-2006 הופיע בהופעת אורח בסרט "I See You".
באותה שנה יצא הסרט "Krrish", המשך לסרט "Koi...
Mil Gaya" משנת 2003, אשר גם היה בבימויו והפקתו של אביו.
הסרט זכה להצלחה רבה והיה הסרט השני בהכנסותיו בשנת 2006, עם הכנסות של למעלה מ-18 מיליון דולר.
רושאן קיבל ביקורות חיוביות על משחקו בסרט מטעם מגזין וראייטי ואף זכה לפרס השחקן הטוב ביותר בטקס פרסי המסך ההודי.
באותה שנה יצא הסרט "Dhoom 2" בכיכובו של רושאן ושל השחקנית ומיס תבל לשעבר אישווריה ראי, על משחקו בסרט זכה לפרס השחקן הטוב ביותר בפעם השלישית.
ב-2007 ביצע רושאן הופעת אורח בסרט "Om Shanti Om".
ב-2008 כיכב רושאן בסרט "Jodhaa Akbar" אשר מגולל את סיפורו של אכבר, קיסר הודי בעבר.
באותה שנה שיחק גם בסרט "Krazzy 4" לצדם של ג'והי צ'אולה ואירפאן קאן.
ב-2009 שיחק רושאן בסרט "Luck by Chance" ושנה לאחר כמן שיחק בסרט "עפיפונים" לצדה של ברברה מורי אשר הוקרן במקביל בלמעלה מ-300 אולמות קולנוע והפך לסרט הבוליוודי הראשון שנכנס לרשימת עשרת הגדולים בצפון אמריקה.
באותה שנה שיחק רושאן שוב לצדה של אישווריה ראי והפעם בסרט "Guzaarish".
הסרט לא זכה להצלחה קופתית אך קיבל ביקורות חיוביות ואף זיכה אותו במועמדות נוספת לפרס השחקן הטוב ביותר.
ב-2011 הופיע רושאן בסרט "Zindagi Na Milegi Dobara", אשר הכניס למעלה מ-24 מיליון דולר.
מאוחר יותר באותה שנה ביצע תפקיד משני בסרט "Don 2" לצדם של שאהרוח' ח'אן, פריאנקה צ'ופרה ולארה דוטה.
ב-2012 שיחק רושאן בסרט "Agneepath" אשר היה חידוש לסרט עם אותו שם משנת 1990 בכיכובו של אמיטאב באצ'אן.
הסרט זכה בתואר הסרט עם ההכנסות הגבוהות ביותר ליום הפתיחה עם הכנסות של למעלה מ-30 מיליון דולר.
2013-הווה: Krrish 3 ופרויקטים נוספים
ב-2013 יצא סרט ההמשך השלישי בסדרת קריש, "Krrish 3" אשר זכה להצלחה בקופות עם הכנסות של 45 מיליון דולר.
רושאן נפצע במהלך הצילומים ועבור משחקו בסרט זכה למועמדות לשחקן הטוב ביותר בפעם ה-11.
ב-2014 כיכב רושאן בסרט "Bang Bang!" אשר היה גרסה מחודשת לסרט האמריקאי "כמו יום ולילה" משנת 2010 בכיכובו של טום קרוז.
במהלך צילומי הסרט אשר התרחשו בתאילנד נפצע רושאן בראשו ונאלץ לעבור ניתוח על מנת לעצור דימום בראשו.
הסרט הכניס למעלה מ-53 מיליון דולר.
ב-2016 ביקר רושאן באתר ההיסטורי מואנג'ודארו במסגרת צילומי הסרט "Mohenjo Daro" בכיכובו.
עבור השתתפותו בסרט קיבל כ-500 מיליון רופיות (כ-7.8 מיליון דולר) הסכום הגבוה ביותר עבור שחקן בבוליווד.
בינואר 2017 יצא הסרט "Kaabil" בכיכובו של רושאן, שם הוא מגלם גבר עיוור.
הסרט קיבל ביקורות חיוביות והכניס למעלה מ-31 מיליון דולר.
בנוסף הופיע בסרט "Super 30" מ-2019 ובסרט הרביעי בסדרת קריש שנקרא "Krrish 4" ב-2020.
ב-20 בדצמבר 2000 נישא רושאן לסוסאנה חאן בטקס פרטי בבנגלור.
הזוג נפרדו בשנת 2013 וגירושיהם הסתיימו ב-2014.
ריי (בפרסית: رِیْ או שַהַר-י ריי: شهرری) היא עיר מרכזית בפרובינציית טהראן באיראן.
העיר מוזכרת באווסטה בשמה הקדום ראגא (Raghā) כאחד המקומות הקדושים שברא אהורא מזדא.
בספר טוביה מסופר כי טוביאס נשלח לעיר רגאש כדי להביא משם כסף.
האסלאם הגיע לריי בסביבות אמצע המאה ה-7, אך מרידות והתקוממויות נמשכו לאורך שנים.
ריי נודעה בתוצרת המשובחת שלה, במיוחד במשי, פיתוחי עץ וקרמיקה.
ריי שימשה כאחת מערי הבירה של הסלג'וקים, אך תחת כיבושי המונגולים ניזוקה קשות ומעמדה ירד.
בשנת 1888 חוברה ריי במסילת ברזל לטהראן, דבר ששיפר את מצבה, וכיום היא מקושרת לעיר הבירה במידה כזו שהיא משמשת כאחד מפרברי הבירה.
מגדל טוגרול – מבנה מהמאה ה-12
מתחם הקבר של שאה עבד אל-עט'ים, אחד מצאצאיו של חסן בן עלי
טפה מיל – אתר פולחן זורואסטרי קדום מהתקופה הסאסאנית
כתובת הסלע של פתח-עלי שאה
צ'שמה עלי – מעין טבעי.
הארכאולוג אריך שמידט חפר במקום בשנות ה-30 של המאה העשרים.
הממצאים מהמקום דומים לממצאים הארכאולוגיים מטפה סיאלכ.
הערה: שם המשפחה "ראזי" מעיד לרוב כי מוצא המשפחה בעיר ריי.
זרתוסטרה – מייסד הדת הזורואסטרית
הארון א-רשיד – הח'ליפה העבאסי החמישי (מת 809)
אבו בכר א־ראזי – רופא ופילוסוף מוסלמי (מת 925)
פח'ר א-דין א-ראזי – תאולוג ופילוסוף מוסלמי (מת 1209)
מורתזא אוויני – במאי וסופר איראני (מת 1993)
סוהילא ג'לודארזאדה – פוליטיקאית וחברת פרלמנט באיראן (ילידת 1956)
ריטסו דואן (ביפנית: 堂安律; נולד ב-16 ביוני 1998) הוא כדורגלן יפני המשחק בעמדת הקיצוני הימני באיינטרכט פרנקפורט מהבונדסליגה ובנבחרת יפן.
בשנת 2015, דואן הצטרף לקבוצת גמבה אוסאקה מליגת העל היפנית.
הוא ערך את הופעת הבכורה שלו ב-27 במאי נגד קבוצת הכדורגל של סיאול במסגרת משחק בליגת האלופות האסיאתית.
לאחר שלא לקח חלק גדול בקבוצה הבוגרת של אוסאקה, הוא שיחק בעיקר בקבוצה עד גיל 23 של גמבה אוסאקה.
בשנת 2017, הוא קיבל את ההזדמנות לשחק בקבוצה הבוגרת בתדירות גבוהה יותר, אך כבר ביוני של אותה השנה, הוא עבר בהשאלה לחרונינגן מהליגה ההולנדית.
עסקת ההשאלה כללה סעיף רכישה בחוזה לשלוש שנים.
תנאי זה התממש ב-23 באפריל 2018, מה שהפך את מעברו של דואן לחרונינגן באופן קבוע ב-1 ביולי 2018.
ב-15 באפריל 2018, דואן הבקיע נגד רודה את שערו השמיני, שלמעשה איזן את מאזן הכיבושים של אריין רובן כנער בקבוצת חרונינגן.
בספטמבר 2020, עבר דואן בהשאלה לארמיניה בילפלד לעונה אחת.
ב-4 ביולי 2022 חתם בפרייבורג.
ב-7 באוגוסט 2025 חתם באיינטרכט פרנקפורט תמורת 21 מיליון אירו.
ב-30 באוגוסט 2018, דואן קיבל את הזימון הראשון שלו לנבחרת הבוגרת לקראת גביע קירין.
ב-11 בספטמבר, הוא ערך את הופעת הבכורה שלו במשחק ידידות נגד נבחרת קוסטה ריקה וב-16 באוקטובר, הוא כבש את שערו הראשון במסגרת משחק ידידות נגד נבחרת אורוגוואי.
הכדורגלן האסייתי הצעיר של השנה: 2016
ריטקרפט סקוטקר היא מכונית מיקרו פתוחה, מתוצרת British Motorboat Manufacturing Company אשר יוצרה בבריטניה בין השנים 1934–1940.
בגרסה הראשונית של הדגם לא נבנתה דוושת בלם, הנהג היה מרים את הרגל מעל דוושת התאוצה (דוושת הגז) כדי להאט או לעצור, והמכונית הגיבה באמצעות בלם מכני גולמי שפעל על גלגל אחורי אחד.
ההילוכים היו בעלי מהירות אחת, לפני מצמד צנטריפוגלי.
זה נתן מהירות קדימה בלבד.
הנהג היה צריך להרים את המכונית ולהפוך אותה לכיוון האחר.
תאורה חיצונית לא הורכבה בדגם.
מחיר הדגמים הראשונים עמד על 70 שטרלינג.
בהמשך נבנתה גרסת 98 סמ"ק שכללה פדלים (דוושות) קונבנציונליים ותמסורת 3 מהירויות + הילוך אחורי.
רייצ'ל אגאתה קִין , המוכרת בשם הבמה ריי , היא זמרת ופזמונאית בריטית.
ריי נולדה ב-24 באוקטובר 1997 בלונדון שבממלכה המאוחדת.
ב-11 בדצמבר 2014, הוציאה את המיני-אלבום הראשון שלה, Welcome to the Winter.
ב-11 באוגוסט 2016, הוציאה את המיני-אלבום השני שלה, Second.
ב-4 במאי 2018 הוציאה את המיני-אלבום השלישי שלה, Side Tape.
המיני-אלבום הרביעי שלה, Deezer Sessions, יצא ב-21 באפריל 2020.
ב-23 באפריל 2020 הוציאה, בשיתוף פעולה עם ה-DJ הקוסובאי רגארד, את הסינגל "Secrets".
ב-10 ביולי 2020 הוציאה את השיר "Natalie Don't".
ב-20 בנובמבר 2020, הוציאה את המיני-אלבום החמישי שלה, Euphoric Sad Songs.
ב-29 ביוני 2021, חשפה ריי שחברת התקליטים שלה, פולידור רקורדס, מנעה את אלבום הבכורה שלה במשך כמה שנים.
ההצהרה קיבלה תמיכה מאמנים אחרים, כולל צ'רלי XCX, MNEK ורינה סאוואיאמה.
מאוחר יותר לקחה ריי הפסקה בעקבות ההצהרות.
ב-19 ביולי 2021, היא הודיעה באמצעות אינסטגרם כי היא נפרדת מחברת התקליטים פולידור וכי תחל לעבוד כאמנית עצמאית.
לקראת סוף השנה יצאה לסיבוב ההופעות "Euphoric Sad Show Tour".
ב-30 ביוני 2022, הוציאה ריי את הסינגל "Hard Out Here", בהוצאה העצמאית לאחר פרידתה מחברת התקליטים פולידור רקורדס.
לאחר מכן תצא ריי לסיבוב ההופעות של "My 21st Century Blues tour", שיחל בפברואר 2023.
היא נכללה ברשימה האירופאית פורבס 30Under30 לשנת 2023. ב-19 ביולי 2023 הוציאה את הסינגל "The Weekend" עם סטורמזי.
ב-6 באפריל 2024, ריי הופיעה לראשונה בפרק של התוכנית "סאטרדיי נייט לייב", בהנחיית קריסטן ויג.
בפרק זה ביצעה שני שירים מתוך אלבום הבכורה שלה, "Escapism" ו-"Worth It".
באוקטובר 2024, ריי הודיעה כי האלבום השני שלה יתעכב לאחר שמחברות השירים שלה נגנבו יחד עם רכבה.
ב-5 באוקטובר 2025 ריי הופיעה בהופעת מחצית משחק הפתיחה של ה-NFL בין קבוצות מינסוטה ויקינגס וקליבלנד בראונס בלונדון בעונת 2025–2026.
בהמשך של אותו חודש יצא הסינגל "Where Is My Husband!" וזכה להצלחה רבה ברשתות.
ריימון ז'אן "ריי" בורק הוא שחקן הוקי קרח קנדי מקצועני לשעבר בעמדת המגן.
בורק נחשב בעיני רבים לאחד המגינים הטובים בכל הזמנים ומהמגינים הבולטים בליגת ה-NHL, עם שיא כל הקריירה בשערים, אסיסטים ונקודות עבור עמדה זו.
הוא זכה בגביע נוריס למגן הטוב ביותר חמש פעמים, ושש פעמים נוספות סיים במקום השני לגביע זה.
הוא אף סיים פעמיים במקום השני לגביע הארט ל-MVP של העונה, מה שנדיר עבור מגן.
בורק שיחק 21 עונות בבוסטון ברואינס, אחד הרצפים הארוכים בליגה (1518, במקום השישי) באותה הקבוצה.
עם זאת, בורק מעולם לא זכה בגביע סטנלי עם הקבוצה, ולכן בעונת 1999–2000 ביקש בורק לעבור לקבוצה עם סיכוי גבוה יותר לזכות בגביע.
הוא הגיע לקולורדו אוולאנש ובפלייאוף של אותה עונה הוביל את הקבוצה לגמר הגביע.
הקבוצה הפסידה בגמר, אך בעונה הבאה היא זכתה בגביע, כאשר בורק עצמו הבקיע את השער המנצח.
זה היה המשחק האחרון בקריירה של בורק, והזכייה הפכה אותו לשחקן עם כמות המשחקים הגבוהה ביותר עד לזכייה בגביע סטנלי.
בשנת 2004 נכנס בורק להיכל התהילה של ההוקי קרח.
מספר חולצתו, 77, הוצא לגמלאות הן על ידי בוסטון ברואינס והן על ידי קולורדו אוולאנש, מה שהופך אותו לשחקן אחד מבין תשעה בלבד שזכו בכבוד בשתי קבוצות שונות.
בורק דורג על ידי ההוקי ניוז בין 100 השחקנים הטובים בהיסטוריית ה-NHL, במקום ה־14.
ריטרן ג'ונתן מֶגז הבן היה פוליטיקאי אמריקאי איש המפלגה הדמוקרטית-רפובליקנית, שכיהן כמושל אוהיו הרביעי, כמנהל הכללי של דואר ארצות הברית וכסנאטור מטעם אוהיו.
ריטרן מגז נולד במילדטאון שבקונטיקט כבנו של ריטרן ג'.
מגז האב, קולונל שלחם במהפכה האמריקאית, מראשוני המתיישבים בטריטוריה הצפון-מערבית, כיום בשטח מדינת אוהיו, וצאצא של ראשוני המתיישבים הפוריטנים במסצ'וסטס.
מגז הבן סיים את לימודיו בקולג' ייל, שם הוא למד משפטים.
ב־1788, לאחר שהתקבל ללשכת עורכי הדין של קונטיקט, הוא עבר למריטה שבאוהיו, שם אביו היה אחד המתיישבים הראשונים והגיע לשם מוקדם יותר באותה שנה.
במריטה היה מגז עורך דין, בעל חנות וחוואי, וכן שימש בתפקידים ציבוריים.
בשנת הגיעו לעיר הוא מונה כפקיד הראשון של בית המשפט המקומי שנוסד אז.
ב־1794, כאשר הוקם במקום משרד הדואר, הוא היה למנהלו הראשון.
ב־1798 הוא מונה כשופט בבית המשפט של הטריטוריה הצפון-מערבית ושנה לאחר מכן הוא נבחר כנציג בבית המחוקקים של הטריטוריה.
ב־1803 מונה מגז כנשיא הראשון של בית המשפט העליון של אוהיו.
באוקטובר 1804 הוא התפטר מתפקידו זה כדי להיות מפקד כוחות ארצות הברית במחוז סנט צ'ארלס שבטריטוריית לואיזיאנה.
הוא החזיק בדרגת ייצוג של קולונל והמשיך בתפקידו הפיקודי עד 1806. ב־1805 הוא נבחר כשופט בית המשפט העליון של לואיזיאנה וב־1807 כשופט בית המשפט המחוזי של ארצות הברית בטריטוריית מישיגן.
מגז שב לאוהיו ב־1807 כדי להתמודד על משרת מושל אוהיו.
הוא ניצח בבחירות, אך נפסל מלכהן בתפקיד שכן הוא לא עמד בדרישה של מגורים במדינה.
ב־1808 הוא מונה כחבר בסנאט של ארצות הברית במקומו של ג'ון סמית', שהודח מהסנאט לאחר שהיה מעורב בקשר שהוביל סגן הנשיא לשעבר ארון בר.
בהמשך אותה שנה נבחר מגז לכהונה נוספת בסנאט בזכות עצמו, אך ב־1810 הוא התפטר לאחר שנבחר כמושל אוהיו.
מגז כיהן כמושל אוהיו בשתי תקופות כהונה והתפטר באפריל 1814 כאשר מונה על ידי הנשיא ג'יימס מדיסון לתפקיד המנהל הכללי של דואר ארצות הברית.
כהונתו בתפקיד זה עמדה בסימנן של מחלוקות.
הוא נחקר פעמיים על ידי הקונגרס ובשתי החקירות הוא יצא נקי.
במהלך כהונתו בתפקיד הוכפל גודלה של מחלקת הדואר והיו לכך השלכות בתחום הפיננסי.
הוא שימש בתפקידו עד 1823, כאשר פרש עקב בריאותו הלקויה ושב למריטה.
ב־1788 נשא מגז לאישה את סופיה רייט.
לזוג נולדה בת אחת בשם מרי, שלימים נישאה לחבר הקונגרס והשופט הפדרלי ג'ון ג'ורג' ג'קסון.
לא נולדו לו בנים, אך שניים מאחיו הצעירים קראו לבניהם על שמו.
הראשון מביניהם, ריטרן ג'ונתן מגז השלישי, היה עורך דין ואיש ציבור בטנסי בתקופה שלפני מלחמת האזרחים ועבר לניו יורק לאחר פרישתה של טנסי מן האיחוד ב־1861. ריטרן ג'ונתן מגז הרביעי נשא לאישה את בתו של ראש השבט הראשי של אומת הצ'רוקי ויחד איתה היגר לאוקלהומה דרך מסלול הדמעות.
מגז הבן נפטר במריטה ב־29 במרץ 1825 ונטמן בבית הקברות מונד המקומי.
על שמו נקרא מחוז באוהיו (מחוז מגז בטנסי נקרא על שם אביו).
במהלך מלחמת 1812 קרא ויליאם הנרי הריסון את פורט מגז שבפריסבורג, אוהיו, על שמו.
ריטרן טו פוראבר היא להקת פיוז'ן אמריקאית, שהוקמה על ידי הפסנתרן צ'יק קוריאה בשנת 1971.
בלהקה פעלו חברים מתחלפים, כאשר חבר הלהקה היחיד שנותר פעיל לכל אורך קיומה (מלבד קוריאה) היה הבסיסט סטנלי קלארק.
ההרכב נמנה לרוב יחד עם ות'ר רפורט ותזמורת מאהאווישנו כאחד ההרכבים הבולטים של תנועת הג'אז-פיוז'ן של שנות השבעים.
כמה מוזיקאים, בהם סטנלי קלארק, פלורה פורים, איירטו מוריירה ואל דימיולה, התפרסמו לראשונה בזכות חברותם בהרכב.
ההרכב התנסה במגוון סגנונות שונים במהלך שנותיו.
בתקליטיו הראשונים התבסס על פיוז'ן עם השפעות לטיניות.
עם הצטרפות הגיטריסט ביל קונורס, עברה הלהקה לנגן פיוז'ן משולב עם רוק מתקדם ופאנק.
התנסות בסגנון זה נמשכה עם כניסתו של אל דימיולה ללההקה.
הרכב זה (הכולל את צ'יק קוריאה, סטנלי קלארק, אל דמיולה ולני וייט) נחשב למוצלח ביותר של הלהקה.
פלורה פורים – שירה צ'יק קוריאה – מקלדות
מינגו לואיס – כלי הקשה צ'יק קוריאה – מקלדות
לני וייט – תופים צ'יק קוריאה – מקלדות
אל דימיולה – גיטרה צ'יק קוריאה – מקלדות
גייל מורן – שירה, קלידים
ג'יימס א 'פו – טרומבון
ג'יימס טינסלי – חצוצרה צ'יק קוריאה – מקלדות
לני וייט – תופים פורק צ'יק קוריאה – מקלדות
לני וייט – תופים פורק 2010 – הווה צ'יק קוריאה – מקלדות
ז'אן לוק פונטי – כינור
ריימונד "ריי" רולנד ג'וזף הנאולט ( 26 באפריל 1949) הוא גנרל בדימוס בחיל האוויר המלכותי הקנדי אשר שימש כראש מטה ההגנה (מקביל לרמטכ"ל) של הכוחות הקנדיים בין השנים 2001–2005 וכיושב ראש הוועדה הצבאית של נאט"ו בין השנים 2005–2008.
הנאולט נולד בוויניפג ב-26 באפריל 1949. הוא למד באקול סופריור דה גאר בפריז ולאחר מכן בקולג' הלאומי להגנה בקינגסטון.
ב-1968 הוא התגייס לחיל האוויר המלכותי הקנדי ועבר הכשרה כטייס בטייסת הטקטית ה-425. ב-1972 הפך למדריך טיסה על מטוס מוסקטר, וב-1974 הפך לבקר תנועה אווירית.
ב-1976 עבר הסבה לטייס מסוקים והוצב בטייסת ה-408. ב-1981 הועלה לדרגת מייג'ור והועבר לטייסת ה-430. בינואר 1985 הוא הועבר למפקדת ההגנה הלאומית באוטווה וביוני של אותה שנה הועלה לדרגת לוטננט קולונל ומונה למנהל פרויקט המסוקים הקלים של חיל האוויר המלכותי.
שנתיים לאחר מכן הוא מונה למפקד טייסת המסוקים ה-444 שהוצבה בגרמניה שנתיים נוספות לאחר מכן הוא הוחזר לקנדה והוצב במטה חיל האוויר בעיר הולדתו.
ביולי 1990 הוא מונה למפקד בסיס חיל האוויר Portage la Prairie ושנה לאחר מכן מונה לסגן מפקד קבוצת הקרב האווירית הטקטית ה-10.
במאי 1994 הוא הועלה לדרגת בריגדיר ומונה למפקד קבוצת הקרב האווירית הטקטית ה-10. ביולי 1995 הוא מונה לראש מטה המבצעים בפיקוד העליון.
ביוני 1996 מונה למנהל פעולות ותוכניות צבאיות.
בינואר 1997 מונה לממלא מקום סגן ראש מטה ההגנה (מקביל לרמטכ"ל).
ב-1 באפריל של אותה שנה הוא הועלה לדרגת מייג'ור גנרל.
בספטמבר הוא מונה לסגן מפקד חיל האוויר.
ב-15 באוגוסט 1998 הוא הועלה לדרגת לוטננט גנרל ומונה לסגן הקבוע של ראש מטה ההגנה.
ב-28 ביוני 2001 הוא מונה לראש מטה ההגנה.
ב-17 ביוני 2005 הוא פרש מתפקידו והפך ליושב ראש הוועדה הצבאית של נאט"ו.
בתפקיד זה הוא נמצא במטה נאט"ו בבריסל עד 27 ביוני 2008 אז פרש מהצבא וחזר לקנדה.
לאחר פרישתו מהצבא הפך הנאולט ליו"ר מועצת הייעוץ האסטרטגי של חברת ADGA RHEA Group.
ב-2013 הצטרף לדירקטוריון של מרכז פירסון הפועל לקידום תרומתה של קנדה לשמירה על השלום ברחבי העולם.
ריטמייסטר (בגרמנית ובשפות גרמאניות צפוניות "אמן רכיבה" או "אמן פרשים") הייתה דרגה צבאית של קצין פרשים ממונה בצבאות גרמניה, אוסטריה-הונגריה, סקנדינביה ומדינות אחרות.
ריטמייסטר היה אחראי בדרך כלל על פלגה (יחידה בגודל פלוגה הנקראת "troop" בארצות הברית, בניגוד לפלגת הפרשים האמריקאית הגדולה יותר שהיא בגודל גדוד), והיא מקבילה לדרגת האופטמן עם דרגת נאט"ו של OF-2. השמות השונים של דרגה זו בשפות שונות (כולם שפות גרמאניות, בתוספת אסטונית) היו:
נורווגית: rittmester (נורווגית ספרותית; האיות ritmester היה בשימוש עד 1907) או rittmeister (נורווגית חדשה)
המקבילה ההולנדית, Ritmeester, היא עדיין הייעוד הרשמי לקצינים ביחידות הפרשים של הצבא המלכותי ההולנדי.
הדרגה הנורווגית, rittmester / rittmeister, עדיין משמשת כיעוד הרשמי לקצינים ביחידות חיל רגלים ממוכן ושריון של הצבא הנורווגי.
בשוודיה הדרגה הייתה ידועה כ-ryttmästare, ובדנמרק (עד 1951) כ-ritmester.
האיות ritmester היה בשימוש בנורווגית עד 1907.
צבאות פולין, פינלנד, ליטא ורוסיה אימצו את המונח הגרמני לקצין בדרגה דומה, אך מקומית.
בצבא הפולני (מהמאה ה-15 עד אמצע המאה ה-20) פיקד רוטמיסטז' על מערך שנקרא רוטה.
אולם רוטמיסטז' ביחידות הוסארים היה מפקד של בין 100 ל-180 הוסארים, כשסגנו היה בדרגת לוטננט הוסארים.
בתקופות קדומות יותר שימש הרוטמיסטז' כמפקד של פלוגת חי"ר או פרשים, אם כי לפעמים הוטלו עליו באופן זמני משימות בדרגת שדה כגון פיקוד על רגימנט שלם או אפילו מערך גדול יותר.
בחיל הפרשים הדרגה נמשכה עד 1945 כתואר ברמת הפלוגה והייתה שוות ערך לקפטן של ימינו.
הדרגה אומצה גם על ידי הרגימנטים הרוסיים החדשים כרוטמיסטר (ротмистр) ומאוחר יותר נקבעה בטבלת הדרגות בתור דרגת הפרשים; עד 1798, ובין 1883 ל-1918, היה קיים גם שטאבס-רוטמיסטר (штабс-ротмистр) בדרגים נמוכים יותר, שייצג את דרגות הקפטן הבכיר והקפטן הזוטר בחיל המשמר הקיסרי הרוסי, פרשי הצבא, הז'נדרמריה ומשמר הגבול.
בכוחות הצבא הבריטי וחבר העמים, מאסטר רוכב הוא מינוי, לא דרגה.
ברגימנט פרשי הבית ממונה קצין חובה מתאים עם דרגת מדריך רכיבה.
משך מינוי זה נקבע על ידי לוטננט קולונל הרגימנט, ולאחר שמונה, מפקד הרכיבה אחראי למפקד רגימנט פרשי הבית על הכשרת המתגייסים.
ריימונד (ריי) בראסייה (במקור: Raymond Brassier ; נולד ב-1965) הוא פילוסוף בריטי ממוצא צרפתי-סקוטי, מרצה בפקולטה לפילוסופיה באוניברסיטה האמריקאית בביירות.
הוא מכנה את הגותו ניהיליזם טרנסצנדנטלי, וזו נקשרת פעמים רבות לתנועת הריאליזם הספקולטיבי (אף שהיה זה שטבע את המושג, הוא מתנגד לסיווגה כתנועה).
בעבר היה עמית מחקר במרכז למחקר בפילוסופיה אירופית מודרנית באוניברסיטת מידלסקס בלונדון.
חיבורו המרכזי הוא Nihil Unbound: Enlightenment and Extinction (כלום בלתי־תחום: נאורות והכחדה).
הוא ידוע גם כמתרגם לאנגלית מכתביהם של הפילוסופים הצרפתיים אלן באדיו, קוונטין מייאסו וז'אן-לוק ננסי.
ברסייה זכה להכרה בתחילת דרכו כפרשן של פרנסואה לרואל .
ברסייה נולד לאב ממוצא צרפתי ולאם ממוצא סקוטי.
ב-1995 הוא קיבל תואר ראשון באמנויות מאוניברסיטת צפון לונדון.
ב-1997 השלים תואר שני באמנויות.
ב-2001 השלים דוקטורת בפילוסופיה מאוניברסיטת אטניברסיטת וורוויק.
יחד עם קוונטין מייאסו, גרהם הרמן ואיאן המילטון גרנט , בראסייה נחשב לאחד הפילוסופים הבולטים של תנועת הריאליזם הספקולטיבי, אשר הוגיה דוגלים בריאליזם פילוסופי בשאיפה להתמודד עם האתגרים שמציבים פילוסופיות של "קורלציוניזם" (correlationism) אשר מציבות את ההכרה האנושית כתנאי למטפיזיקה.
בראסייה מותח ביקורת חריפה על חלק ניכר מהפילוסופיה העכשווית בשל מה שהוא מחשיב כניסיון שלה להדוף את "איום" הניהיליזם על ידי שמירה על חווית המשמעות (המאופיינת כתכונה המגדירה את הקיום האנושי) ודחיית הלוגיקה של ההתפכחות (disenchantment) מאז הנאורות.
בניגוד לפילוסופים כמו ג'ון מקדואל , השואף להיעזר בפילוסופיה בניסיון להביא ל"השבת הקסם לעולם" (re-enchantment of the world), עבודתו של בראסייה שואפת "לדחוף את הניהיליזם למסקנתו הסופית".
בראסייה מסיק מתוך קריאותיו בבאדיו ולארואל כי היקום מבוסס על כלום (Nihil), אבל גם שהפילוסופיה היא "אורגנון של ההכחדה" ("organon of extinction"), כי רק בגלל שהחיים מותנים בהכחדה יש בכלל מחשבה.
לפי בראסייה, התפכחות של העולם מובנת כתוצאה מהתהליך שבו הנאורות ניתצה את "שרשרת ההוויה הגדולה" (great chain of being).
במקום שהפילוסופיה תשאף לבסס מחדש את משמעות הקיום, את תכלית החיים, או את ההתאמה שאבדה בין האדם לטבע, עליה לצאת מתוך נקודות מוצא ניהיליסטית, שכן "הניהיליזם אינו סתירה קיומית אלא הזדמנות ספקולטיבית."
ריטלציטיניב (באנגלית Ritlecitinib), שנמכרת תחת השם המסחרי ליטפולו (litfulo), היא תרופה לטיפול בקרחת אזורית חמורה (Alopecia areata) ממשפחת מעכבי JAK.
זוהי התרופה היחידה לטיפול בקרחת שמאושרת לשימוש בילדים ובבני נוער (גיל 12+).
התרופה אושרה לשימוש על ידי מנהל המזון והתרופות האמריקאי (FDA) ביוני 2023. התרופה נכנסה לסל הבריאות בישראל בשנת 2024.
התרופה מעכבת טירוזין קינאז (Tyrosine-protein kinase JAK3) על ידי חסימה של אתר הקישור לאדנוזין טריפוספט (ATP).
ריטלציטיניב מתחרה עם ציטוקין על הרצפטור STAT שנמצא על התאים השונים ומונע מעבר של סיגנלים בתא, בנוסף ידוע כי העיכוב מוריד סיגנלים של מערכת החיסון.
מעניין לציין, כי טירוזין קינאזות אלה מבוטאים ביתר מידה גם בסרטנים שונים.
העיכוב הספציפי בתרופה והרלוונטיות לטיפול בהארכת שיער אינו ידוע לגמרי.
תופעות הלוואי השכיחות ביותר שדווחו בלפחות 4% מהחולים עם ריטלציטיניב כוללים כאבי ראש (10.8%), שלשול (10%), אקנה (6.2%), פריחה (5.4%) ואורטיקריה (4.6%).
ריטריט רוחני הוא בעל משמעות שונה עבור קהילות דתיות שונות.
ריטריט רוחני הוא חלק בלתי נפרד מקהילות בודהיסטיות, נוצריות וסופיות רבות.
ישנם סוגים רבים ושונים של ריטריטים רוחניים, כגון ריטריטים בריאותיים, ריטריטי מיינדפולנס, ריטריטי ספא, ריטריטי הרפתקאות, ריטריטי גמילה, ריטריטי יוגה וריטריטים דתיים.
בבודהיזם, ריטריטים מדיטטיביים נתפסים לעיתים כדרך אינטימית להעמקת כוחות הריכוז והתובנה.
המונח העברי לריטריט הוא מִבְדָּד, אם כי מונח זה לא אושר רשמית על ידי "האקדמיה ללשון העברית".
ריטריטים פופולריים גם בכנסיות נוצריות, והוקמו בצורתם כיום על ידי איגנטיוס מלויולה (1491–1556), בספרו על תרגילים רוחניים.
מאוחר יותר הפך איגנטיוס לקדוש הפטרון של ריטריטים רוחניים על ידי האפיפיור פיוס ה-11 ב-1922. פרוטסטנטים, קתולים ונוצרים אורתודוקסים רבים מארגנים ריטריטים רוחניים מדי שנה.
ריטריטים מדיטטיביים הם תרגול חשוב בסופיות, דרכו המיסטית של האסלאם.
ספרו של המורה הסופי אבן ערבי "מסע אל אדון הכוח (ריסאלת אל-אנואר)" הוא מדריך למסע הפנימי שראה אור לפני למעלה מ-700 שנה.
ריטריט יכול להתקיים בהתבודדות או בתור חוויה קהילתית.
חלק מהריטריטים מתקיימים בשתיקה, ובאחרים תיתכן שיחה, בהתאם להבנה ולשיטות המקובלות של המתקן המארח ו/או המשתתף/ים.
ריטריטים נערכים לעיתים קרובות במקומות כפריים או מרוחקים, באופן פרטי או במרכז ריטריט כגון מנזר.
ריטריטים מסוימים למתרגלים מתקדמים עשויים להתבצע בחושך, צורה של ריטריט הנפוצה כתרגול דזוגצ'ן (Dzogchen) מתקדם באסכולת ניינגמה (Nyingma) של הבודהיזם הטיבטי.
ריטריטים רוחניים מאפשרים זמן להתבוננות, תפילה או מדיטציה.
הם נחשבים חיוניים בבודהיזם, והיו נוהג נפוץ מאז הריטריט בעונה הגשומה, שנוסדה על ידי מייסד הבודהיזם, גאוטמה הבודהה.
בזן בודהיזם ריטריט ידוע בשם סשין (sesshin).
ניתן להגדיר את הריטריט הנוצרי בפשטות כזמן מוגדר (ממספר שעות עד חודש) הרחק מחייו הרגילים של האדם במטרה להתחבר מחדש, בדרך כלל בתפילה, עם אלוהים.
צומו של ישו במדבר במשך ארבעים יום הוא הצדקה מקראית לריטריטים.
הריטריט זכה לפופולריות בקתוליות הרומית על ידי מסדר הישועים, שמייסדו, איגנטיוס מלויולה, בתור עמאי, החל בשנות ה-1520 לכוון אחרים בביצוע תרגילים.
צורה אחרת של התרגילים, שנודעה כ"התבוננות" התשע-עשרה, 'אפשרה לאדם להמשיך בעיסוקיו הרגילים, בתנאי שיקדיש כמה שעות ביום למטרה מיוחדת זו.
התרגילים הרוחניים נועדו לאנשים שרוצים לחיות קרוב יותר לרצון האל כל חייהם.
במאה ה-17, ריטריטים נעשו נפוצים בכנסייה הקתולית.
ריטריטים לא נתפסו במקור כמתאימים לנשים, אך בשנת 1674 ייסדה קתרין דה פרנצ'וויל (Catherine de Francheville) בתמיכתו של הישועי הברטוני וינסנט הובי (Vincent Huby), בית ריטריט לנשים בוואן.
מכך התפתחה קהילה של נשים אדוקות שייסדו בית בקמפר אך פעילי המהפכה הצרפתית פיזרו אותן.
חלקן התאחדו כדי לייסד בתי ספר וקהילות נוספות הוקמו באנגליה ולאחר מכן באירלנד, בלגיה, הולנד ואיטליה.
אלה התפתחו במהלך המאה ה-19 תחת השם La Retraite לקהילה דתית של נזירות.
מעורבות האחיות בריטריטים צומצמה אך פרחה שוב לאחר מועצת הוותיקן השנייה ב-1962, שכללה הרחבה של הקהילה לצ'ילה, דרום אפריקה, קמרון ומאלי.
בעקבות צמיחתה של תנועת קורסיו (Cursillo) בספרד במאה ה-20, ריטריטים דומים הפכו פופולריים, בין אם באמצעות חומר לימודי מורשה של קורסיו או חומר עצמאי המבוסס באופן רופף על מושגי התנועה, מה שהוביל לפיתוח תנועת שלושת הימים.
ריטריטים רוחניים הוצגו לכנסייה של אנגליה על ידי כמרים של החברה האנגלו-קתולית של הצלב הקדוש בשנת 1856, תחילה עבור אנשי דת ולאחר מכן גם עבור הדיוטות.
ריטריטים אלו נמשכו חמישה ימים.
הריטריטים הראשונים של אגודת הצלב הקדוש נערכו בסודיות.
הנוהג הופץ על ידי כמרים אנגלו-קתולים, בהם פרנסיס הנרי מאריי (Murray), אלכסנדר פורבס ותומס תלוסון קרטר.
תנועת אוקספורד הפיצה את הנוהג של ריטריטים לגברים ונשים אדוקים, תוך שאילה משיטות קתוליות.
הריטריטים שלה נמשכו בדרך כלל 3–4 ימים והתאפיינו בשתיקה ותפילה.
במפנה המאות התפשטו ריטריטים בקרב מעמדות הפועלים, מעבר לבעלי דבקות בולטת.
ריטריטים אלו היו פחות סגפניים באופיים וכללו יותר שיחה ופנאי.
הם נמשכו בדרך כלל יום עד שלושה ימים.
בנצרות האוונגליסטית, ריטריט רוחני זה לעידוד על ידי התפתחות מפגשי המחנה (Camp meeting) של המאה ה-19, במטרה לקדם התחדשות רוחנית, הרחק מהעיר ובטבע.
מחנות אלו היו הזדמנות להתפלל, לשיר ולהאזין לדרשות במשך מספר ימים.
עמותות כנסיות הקימו אתרי קמפינג או מרכזי כנסים במקומות מבודדים, המספקים ריטריטים לילדים ולמבוגרים.
ריטריטים סופיים או שלווה רוחנית
התרגום של חאלווה (מערבית الخلوة) הוא הסתגרות או הפרדה, אך יש לו קונוטציה אחרת בטרמינולוגיה הסופית – נטישה עצמית מתוך רצון לנוכחות האלוהית.
בהתבודדות מוחלטת, הסופי חוזר ברציפות על שמו של אלוהים כצורה עליונה של זיכרון.
בספרו, "מסע אל אדון הכוח" דן מוחייד-דיד אבן ערבי (1165–1240) בשלבים בהם עובר הסופי בחאלווה:
"הסופי צריך לסגור את דלתו בפני העולם למשך ארבעים יום ולהעסיק את עצמו בזכירת אללה, כלומר להמשיך ולחזור, "אללה, אללה..." ואז "האל הכול יכול יפיץ לפניו את דרגות המלכות כמבחן.
ראשית הוא יגלה את סודות עולם המינרלים.
אז תינתן לו החוכמה האלוהית וכוח הסמלים והסמכות על הצעיף [עולם התופעות] והסרתו [עולם המהויות].
מתבררת לו מידת הנוכחות האלוהית, מתגלים לו גן עדן והגיהנום, ואז הצורות המקוריות של בנו של אדם, כיסא הרחמים.
הוא ידע את היעד שלו ויגלה את השכל הראשון (כפי שהוא מכונה בפי הפילוסופים הסופיים), ואז את מניע העט, יד ימין של האמת באמצעותה הכל נוצר."
את נוהג החאלווה מבצעים הסופים באופן קבוע, באישור ובפיקוח של רשות סופית.
הסופים מבססים הקצאת ארבעים יום של תקופת חאלווה על ארבעים הימים שאללה מינה למוסא (משה) לתקופת צום לפני שדיבר אליו, כפי שהוזכר בקוראן, בין היתר בסורת אל-בכרה.
חאלווה עדיין נהוגה היום בקרב שייח'ים מורשים.
קורסי מדיטציה או ריטריטים, בקבוצה או ביחידות, נפוצים במסורות מדיטציה רבות.
ריי בלנטון נולד בעיירה ניו הופ שליד העיר אדמסוויל, טנסי, כבנם של לאונרד ואובה (לבית דלייני) בלנטון.
הוא גדל במשפחה אריסה ענייה שבהמשך עסקה גם בסלילת כבישים.
בעת שעבד בחברת הכבישים המשפחתית, הוא הסתבך לעיתים בקטטות בברים בטנסי ובמיסיסיפי, ובאחד המקרים נשרט בצוואר מקליע תועה.
ב-1948 סיים בלנטון את לימודיו בבית הספר התיכון שילה, וב-1951 סיים לימודי תואר בוגר אוניברסיטה בחקלאות באוניברסיטת טנסי.
לאחר סיום לימודיו באוניברסיטה ועד 1953 הוא לימד בבית ספר במורסוויל שבאינדיאנה, אז הוא שב לאדמסוויל כדי לעבוד בעסקי הבנייה של משפחתו.
ב-1964 נבחר בלנטון לבית הנבחרים של טנסי כנציג מחוז מקנניירי.
הוא ישב בספסלים האחוריים של הבית, ובמהלך הדיונים נהג להרכיב משקפי שמש.
ב-1966 התמודד בלנטון בבחירות לבית הנבחרים של ארצות הברית.
בבחירות המקדימות של המפלגה הדמוקרטית הוא התמודד מול טום ג'.
מארי , לשעבר איש המנגנון המפלגתי של אדוארד האל קרמפ ושבמשך 24 השנים הקודמות ייצג בבית הנבחרים את מחוז הקונגרס השמיני של טנסי ולאחר מכן את המחוז השביעי שמרכזו היה בעיר ג'קסון ובו נכללה גם אדמסוויל.
בהפתעה גדולה, ניצח בלנטון את מארי בהתמודדות על מועמדות המפלגה בהפרש של 384 קולות בלבד מתוך כמעט 70,000 מצביעים במחוז.
הוא המשיך וניצח בבחירות הכלליות, נבחר לתקופות כהונה נוספות, וכיהן בסך הכול בבית הנבחרים שש שנים.
כחבר בית הנבחרים נוכחותו של בלנטון בדיוני הבית הייתה מועטה יחסית, אך הוא הגיש כמה הצעות חוק משמעותיות, והיה חבר בשתי ועדות: הוועדה לסחר חוץ והוועדה למחוז קולומביה.
תחת זאת הוא התמקד בציבור בוחריו, כלומר ניסה להשיג מימון למיזמים בטנסי, כולל תוכנית ה-Head Start הראשונה של טנסי להספקת שירותי חינוך, בריאות ותזונה לילדים למשפחות מעוטות הכנסה.
הוא העביר חלק גדול מזמנו במשרדו שבמחוז הבחירה שלו, שם הוא הגיב לפניות של בוחרים, ולעיתים קרובות קיים שיחות עם קבוצות של סטודנטים.
בלנטון מתח ביקורת על תנועת ההתנגדות למלחמת וייטנאם.
הוא הצביע נגד חוק זכות ההצבעה של 1965, והתנגד להורדת גיל ההצבעה ל-18.
לאחר מפקד האוכלוסין של 1970 איבדה טנסי מחוז בחירה אחד לקונגרס, ובית המחוקקים מיזג את רוב השטח של מחוז הבחירה של בלנטון עם מחוז הקונגרס השמיני השכן, שאותו ייצג עמיתו למפלגה הדמוקרטית אד ג'ונס.
מחוז הבחירה המאוחד קיבל את מספרו של המחוז השביעי של בלנטון, אך מבחינה גאוגרפית הוא כלל יותר שטחים ממחוז הבחירה של ג'ונס.
במקום להתמודד מול ג'ונס ב-1972, החליט בלנטון להתמודד באותה שנה על אחד משני המושבים של טנסי בסנאט של ארצות הברית.
בבחירות המקדימות במפלגתו הוא ניצח בקלות, ובבחירות הכלליות הוא התמודד מול הסנאטור המכהן, הרפובליקני הווארד בייקר.
שלא כמו בלנטון, תמך בייקר בחוק זכות ההצבעה ובהורדת גיל ההצבעה ל-18, עמדות שסייעו לו לרכוש את ליבם של שני ציבורי בוחרים, המצביעים האפרו-אמריקאים והמצביעים הצעירים.
בייקר גם קישר את בלנטון למועמד היותר ליברלי לנשיאות, ג'ורג' מקגוורן.
בבחירות הכלליות ניצח בייקר ניצחון סוחף לאחר שקיבל 716,534 קולות מול 440,599 של בלנטון.